stanford-oval/wikipedia huggingface dataset:
עריץ
מקור השם

מקור השם "טיראן" נעוץ ביוון העתיקה של המאה ה-6 לפנה"ס. בתקופה זו בערים יווניות רבות ארגנו אנשים שונים הפיכות נגד המשטר האריסטוקרטי בתמיכת ההמונים והכתירו עצמם ל"טיראנים" (המילה היוונית ל"שליט יחיד", אשר נכנסה לשפות האירופיות במשמעות של עריץ). השושלות הטיראניות לא החזיקו מעמד זמן רב, ומהמאה ה-5 לפנה"ס כמעט ולא נותרו טיראנים ביוון - הם הודחו בהפיכות דמוקרטיות, שכן העם מאס בשלטונם האכזרי. אולם, התופעה קיבלה התפתחות משמעותית בפזורה היוונית בתקופה ההלניסטית. ברוב הערים היווניות שלטה טיראניה ולא דמוקרטיה במשך תקופות ארוכות עד לכיבוש הרומי.
בעת החדשה, לאור רעיונות תקופת ההשכלה, הפך המושג "עריץ" מילה נרדפת לכל אוטוקרט, ובכך הפך את כל שליטי-היחיד למגונים, שהרי המילה "עריץ" נושאת עמה קונוטציה שלילית.
סיבות לעליית משטר עריצות

מדינות שזכו בעצמאות זמן קצר לפני עליית העריצות, ושקיים בהם אי הסכמה עמוקה על עיצוב האופי והזהות של המדינה מבחינה חברתית, פוליטית, דתית, כלכלית ואתנית.
אי יציבות פוליטית, קושי של הממשלה המרכזית לנהל את המדינה באופן תקין ולהשליט את מרותה.
אנרכיה
מדינה בה קיימים מיעוטים אתניים, שנמצאים במצב של מתיחות וסכסוכים.
היעדר מסורת דמוקרטית: מדינות בהם אין דמוקרטיה כלל או שהדמוקרטיה צעירה ואין בה חינוך ותרבות דמוקרטית מושרשת.
רצון להשליט סדר אחרי מלחמת אזרחים שזרעה הרס במדינה, או אחרי השלכות ארוכות טווח של אסונות טבע או אסונות ההומניטריים.
קיטוב פוליטי קיצוני וחריף והעדר כוח פוליטי משמעותי שיפשר וימתן את עמדותיהם של הצדדים (למשל בין הימין השמרני לשמאל הקומוניסטי כפי שהיה בדרום אמריקה).
ליקויים חמורים במערכת האיזונים והבלמים של השלטון, שחיתות שלטונית נפוצה וגופי משפט ואכיפה מוטים ולא עצמאיים.
איום ביטחוני כבד, וחשש ממשי מפלישה של אויב מבחוץ.
תסיסה חברתית אלימה
מלחמות גרילה בתוך המדינה, מיעוט בדלני הנאבק לעצמאות.
העדר מנגנון פיקוח יעיל על הצבא שלא מוגבל כראוי, ומגיע למצב של צבירת כוח, השפעה פוליטית וזכויות-יתר שמפרים את איזון הכוחות בין גופי הצבא והאכיפה לבין גופי הממשל האזרחיים.
אחוזים גבוהים באוכלוסייה של עוני, רעב ובערות.
פערים חברתיים עמוקים מאוד.
עליית משטר במענה לכאוס שנוצר אחרי הפיכה אלימה כנגד מונרכיה אבסולוטית
אחת הדרכים כדי למנוע עריצות שלטון, במדינות בהם הליך המשפט נקבע גם על ידי חבר מושבעים, היא על ידי ביסוס הליך משפטי בשם איון על ידי מושבעים.
משטרי העריצות כיום

משנת 2008 החל מעמדם של משטרי עריצות רבים ברחבי העולם להתערער בעקבות גלי מחאה גדולים שהתרחשו במינמאר ובעוד ארצות נוספות ודוכאו ביד קשה. שיאן של המחאות התרחש בשנים 2010–2011 במהלך האביב הערבי, בהן העולם הערבי התקומם כנגד העריצים מועמר קדאפי, בן עלי בתוניסיה, חוסני מובארכ במצרים ונפתחה מלחמת אזרחים בסוריה כנגד משטרו של בשאר אל-אסד. המחאות עוררו גלים רבים בעולם כולו ועריצים בכל עולם חוו התערערות במעמדם גם במדינות כמו סודאן, חוף השנהב, סעודיה, בחריין, אלג'יריה, מרוקו, ירדן, בורמה, צ'אד, ג'יבוטי ועוד.
רבים טוענים שרשתות חברתיות מקוונות כמו טוויטר ופייסבוק הן אלה שגרמו לקריסתם והחלשתם של משטרי העריצות ברחבי העולם. בעבר, אמצעי התקשורת היו נתונים תחת השלטון באופן בלעדי, לשלטון וניתן היה לשלוט במידע שמגיע לציבור ולהגביל את הקשר עם העולם שבחוץ, מה שסייע למנוע התקוממות של האזרחים. במהלך שנות האלפים עריצים נתנו פתח לכניסת מחשבים וטכנולוגיה ואפשרו לאינטרנט לחדור למדינה, בשל הפוטנציאל הכספי, יחד עם חוסר ההבנה של השלכות האינטרנט, מה שהביא לאובדן המונופול שלהם על התקשורת והמידע. הציבור במדינות הנתונות תחת משטרי העריצות קיבל גישה לרשתות החברתיות ומקורות מידע שאינם בסמכות השלטון, אשר בניגוד לחיים האמיתיים אפשרו לו להיכנס ולקחת חלק פעיל בספרה ציבורית חופשית, שסיפקה לו מרחב לביטוי עצמי, חשיפה למגוון דעות חדשות ולתרבות המערב, כמו גם פלטפורמה ליוזמות והתארגנויות מקומיות. כל אלה יחד עם המיאוס מהשחיתות השלטונית, החלו לקעקע את הלגיטימציה של המשטר והמשך שלטון העריצות, ובשיתוף פעולה עם כוחות נוספים במדינה, הביאו לקריסתם.
גם מדינות בהן אין אינטרנט בשימוש נרחב יכלו להעביר את המסר שלהם במהירות רבה יותר ברחבי העולם בזכות התקשורת המידית מה שגורם ללחץ בינלאומי גבוה יותר וקושי של השליטים להסתיר את הדיכוי והפשעים שהם מבצעים בתוך ארצם.
ראו גם

האביב הערבי
דמוקרטיה
דיקטטורה
משטר צבאי
אוטוקרטיה
מונרכיה אבסולוטית
מנהיג עליון
סטיבן לאנג

| --- | --- |

לאנג בקומיק-קון, 2011
 לידה:  11 ביולי 1952 (בן 72) ניו יורק, ארצות הברית
 מדינה:  ארצות הברית 
 תקופת הפעילות:  מ-1984
 עיסוק:  מחזאי, שחקן
 מקום לימודים:  מכללת סווארת'מור  בית הספר ג'ורג' 
 צאצאים:  לוסי לאנג 
 מספר צאצאים:  4 
 פרסים והוקרה:  זכייה בפרס סאטורן
 פרופיל ב-IMDb
 
סטיבן לאנג (באנגלית: Stephen Lang; נולד ב-11 ביולי 1952), הוא שחקן קולנוע, טלוויזיה ותיאטרון, מחזאי וסופר אמריקאי ממוצא יהודי. נודע בזכות דמותו של קולונל מיילס קוואריץ' בסרט "אווטאר".
ביוגרפיה

לאנג נולד ברובע קווינס שבעיר ניו יורק. אימו תרזה (לבית וולמאר) היא ממשפחה קתולית. אביו יוג'ין לאנג הוא ממשפחה יהודית. הוא למד במכללת סווארת'מור שם הוענק לו תואר בספרות אנגלית, בשנת 2010 זכה לתואר הוקרה על עשייתו בתחומי הקולנוע, הטלוויזיה והתיאטרון האמריקאי.
לאנג הופיע לראשונת ב-1985 בהפקה טלוויזיות בשם "מותו של סוכן" לצידו של דאסטין הופמן, הופעתו הראשונה בסרט קולנוע הייתה באותה שנה בסרט "פעמיים במשך החיים". הוא התפרסם לראשונה בתור העיתונאי פרדי לאונדס ביצירתו של מייקל מאן "הצייד", הפרק הראשון של תומאס האריס אודות הרוצח הסדרתי ד"ר חניבעל לקטר לפני צאת הסרטים הפופולריים "שתיקת הכבשים", "חניבעל" ו"דרקון אדום".
את פרסומו המרבי במהלך שנות ה-90 קיבל בזכות הופעותיו כאייק קלאנטון במערבון "טומבסטון עיר ללא חוק" וכגנרל ג'ורג' פיקאט בדרמת המלחמה ההיסטורית "גטיסברג", אודות קרב גטיסברג במלחמת האזרחים האמריקנית. לאנג התפרסם גם בזכות יכולותיו על בימות התיאטרון עם מועמדות לפרס טוני ב-1992 על הופעתו במחזה "מהירות החשיכה".
לאחר תקופת אלמוניות חזר לתודעה ב-2003 בסרט המלחמה "אלים וגנרלים" בו גילם את תומאס ג'ונתן ג'קסון וזכה לביקורות חיוביות עבור התפקיד הראשי שעשה. שנת 2009 הייתה שנת הזוהר של לאנג בקריירה, עם התפקיד הראשי בהפקתו של ג'יימס קמרון "אווטאר", בו גילם את דמותו של קולונל מיילס קוואריץ', מפקד כוחות האבטחה של תהליך הכרייה שנואש מהניסיונות להגיע להבנה עם בני הנאבי, ומחליט להשמיד אותם ואת כוכב פנדורה עליו הם חיים. הופעתו בסרט זכתה לשבחים רבים, וזיכתה את לאנג במועמדות לפרס סאטורן, ושתי מועמדויות לפרס ה-MTV: בקטגוריית הנבל הטוב ביותר ובקטגוריית הקרב הטוב ביותר, יחד עם סאם וורת'ינגטון.
בנוסף הופיע גם בסרט הפשע "אויבי הציבור" ובקומדיה השחורה "גברים שבוהים בעיזים". ב-2011 מגלם את דמותו של קומנדר נתנאל טיילור בסדרה טרה נובה, בהפקתו של סטיבן ספילברג. בשנת 2016 שיחק את האיש העיוור, האנטי-גיבור בסרט האימה "לא לנשום", ושב לגלם את הדמות בסרט ההמשך, "לא לנשום 2" שעתיד לצאת ב-13 באוגוסט 2021.
בנובמבר 2020 ראה אור ספר הביכורים מאת לאנג, רומן לבני הנעורים בשם "The Wheatfield" (בתרגום חופשי לעברית: "שדה החיטה"). הספר מבוסס על סיפורו האמיתי של ג'יימס ג'קסון פורמן (אנ'), חייל בצבא האיחוד במלחמת האזרחים האמריקנית, גיבור קרב גטיסברג.
פילמוגרפיה > קולנוע

מותו של סוכן (1984)
פעמיים במשך החיים (1986)
פושעים עם רישיון (1986)
צייד (1986)
פרויקט אקס (1987)
ברוקלין - תחנה אחרונה (1989)
הדרך הקשה (1991)
מיליונר הזה הוא עני (1991)
חטא על פשע (1993)
גטיסברג (1993)
טומבסטון עיר ללא חוק (1993)
אגדה גבוהה (1995)
קנוניה אפלה (1997)
ניאגרה, ניאגרה (1997)
עיר במצור (1997)
Story of a Bad Boy‏ (1999)
טריקסי (2000)
טיהור מוחלט (2002)
שתי דקות (2003)
אלים וגנרלים (2003)
שמור עלי (2007)
אויבי הציבור (2009)
ממקסיקו באהבה (2009)
גברים שבוהים בעיזים (2009)
אווטאר (2009)
טרה נובה (2011)
קונאן הברברי (2011)
כאב שימושי (2011)
מהלך גורלי (אנ')‏ (2013)
שוטר פצוע (2013)
חלוץ (2013)
מכה בבטן הרכה (2014)
A Good Marriage ‏ (2014)
Exeter ‏(2015)
מבוי סתום (2015)
לא לנשום (2016)
Band of Robbers‏ (2016)
אויבים (2017)
צדק (2017)
ערי טרף (2018)
קוד האומץ (2018)
לוחמה סוררת (2019)
לא לנשום 2 (2021)
העיר האבודה (2022)
אווטאר: דרכם של המים (2022)
The Seventh Day‏ (2021)
דרך השקרים (2022)
Mid-Century‏ (2022)
חסר מעצורים (אנ') (2023)
The Featherweight‏(2023)
Barron's Cove‏ (2024)
Hellfire‏(TBA)
פילמוגרפיה > טלוויזיה

בייב רות' (1991) - סרט טלוויזיה של NBC
Dellaventura‏ (1997)
בגבולות המסתורין (1997 - 2000)
אקדח של איש מת (1998)
הנמלט (2001-2000)
אחרי הסערה (2001) - סרט טלוויזיה
סיילם (אנ') (2017-2014)
אדמת הפקר (2019-2015)
הטירון (2019)
Calls‏(2021)
הטובות לקרב
בית דוד (2025)
הערות שוליים

1 2  Stephen Lang's The Wheatfield. Gettysburg Foundationץ December 3, 2020
↑  Couch, Aaron. Stephen Lang on His Children's Book and Filming 'Don't Breathe 2' in Isolation. The Hollywood Reporter. November 20, 2020
| --- | --- |
בקרת זהויות :  NLI: 987007447446105171  PLWABN: 9810594217205606  BIBSYS: 13071088  BNE: XX1074422  BnF: cb140306093 (data)  GND: 141255048  ISNI: 0000 0001 2018 3412  LCCN: no98081543  MusicBrainz: 7505eceb-fb66-4416-b4e3-54e7f42549e6  NKC: xx0136449  NLA: 35202223  NLK: KAC2020L5359  NTA: 074043048  SNAC: w6x08276  SUDOC: 07923531X  Trove: 862973  VIAF: 76514680   WorldCat (עם VIAF): 76514680
הרמת כוח

דין בואורינג מבצע הרמת כוח
הרמת כוח (באנגלית: Powerlifting) הוא ענף ספורט המבוסס על הרמת מוט משקולות אולימפי, הטעון במשקולות, תוך שימוש בכוח פיזי ובטכניקה מתאימה.
בתחרות הרמות כוח עומדים לרשות המתחרה שלושה ניסיונות להרמת המשקל המקסימלי שביכולתו להרים, בהתאם לחוקי הענף, בכל אחד משלושת התרגילים המרכיבים את הספורט: שפיפה (סקוואט), לחיצת חזה (Bench Press), וזקיפת גב (דדליפט).
תחרויות הרמות כוח יכולות להיערך עם ציוד עזר (Equipped) או בלעדיו (Un equipped, המכונה גם "Raw" או "Classic"). הציוד הנחשב כציוד עזר לעניין תחרות הוא חולצת לחיצת חזה, וחליפת סקוואט או דדליפט. רצועות ברכיים עשויות להיחשב כציוד עזר בתחרויות מסוימות, ולא להיחשב כזה בתחרויות אחרות - בהתאם להתאחדות ("פדרציה") המנהלת את התחרות. חגורה, שרוולי ברכיים, חגורות למפרק היד, ונעליים עם סוליה מוגבהת (בדרך כלל לסקוואט) או שטוחה, ניתנים גם הם לשימוש אך בדרך כלל אינם נחשבים כציוד עזר.
תחרויות הרמות כוח מאורגנות ברחבי העולם על ידי התאחדויות רבות, ארציות או בינלאומיות. ענף הרמות הכוח אינו מוכר כספורט אולימפי, אך הוא מהווה חלק מהמשחקים הפאראלימפיים (במקצה לחיצת חזה בלבד), והוא משתתף במשחקי העולם תחת חסותו של הוועד האולימפי הבינלאומי.
דגשים בתרגילי הרמות כוח

התרגילים בהרמות כוח תחרותיות עשויים להיות שונים מהצורה המקובלת עבורם כשהם מבוצעים במסגרת אימון ספורטיבי רגיל. מבנה התרגילים התחרותיים כולל:
כריעה (Squat): מוט המשקולות נמצא על כתפי המתחרה, ובעת קבלת פקודה מהשופט על המתחרה לכרוע עד שזווית מפרק הירך שלו נמצאת מתחת לחלק העליון של עצם הפיקה של הברך. ממצב זה עליו לשוב לעמידה זקופה עם ברכיים נעולות.
לחיצת חזה (Bench Press): המתחרה שוכב על גבי ספסל ומקבל לידיו הישרות את מוט המשקולות, אותו עליו להוריד עד שייגע בחזהו. המוט צריך להישאר במגע עם החזה עד הישמע פקודה מן השופט, ולאחריה המתחרה מחזיר את המוט למצב ההתחלה.
זקיפת גב (Deadlift): על המתחרה להרים את מוט המשקולות מן הרצפה ולהתיישר לעמידה זקופה, עם כתפיים משוכות אחורנית ונעילת מפרקי הירך והברך. עם קבלת פקודה מהשופט, על המתחרה להוריד בחזרה את המוט בצורה מבוקרת.
מבנה תחרות הרמות כוח

בתחרות הרמות כוח רגילה ("קרב שלוש"), על המתחרה לבצע שלושה ניסיונות בכל אחד משלושת התרגילים: סקוואט, לחיצת חזה ודדליפט. על המתחרה לבצע לפחות הרמה "חוקית" אחת בכל אחד משלושת התרגילים. מתחרה אשר כשל בניסיון מסוים לא יוכל לנסות להרים משקל נמוך יותר בכניסתו הבאה, אלא רק להותירו ללא שינוי או להעלותו בלפחות ק"ג אחד. סכום שלוש ההרמות החוקיות הגבוהות ביותר של המתחרה (אחת מכל תרגיל) נחשב כמשקל הכולל שהורם על ידי המתחרה באותה תחרות ("Total"). המשקל הכולל קובע את מיקומו היחסי של המתחרה בסוף התחרות, ביחס למתחרים האחרים בקטגוריית המשקל שאליה הוא שייך. ב"קרב השלוש" המנצח הוא המתחרה אשר הרים את המשקל הרב ביותר בקבוצת המשקל שלו. במקרה של שוויון במשקל הכולל של כמה מתחרים באותה קבוצת משקל, המנצח באותה קבוצה הוא המתחרה בעל משקל הגוף הנמוך ביותר (והנמוך ב-50 גרם לפחות מהמתחרה הכבד ממנו).
למרות ההסבר שלעיל, בתחרויות רבות כיום, מיקומו היחסי של המתחרה ביחס למתחרים אחרים אינו נקבע רק לפי המשקל הכולל כפשוטו, אלא לפי ציון משוקלל. הציון המשוקלל יכול לכלול, מלבד המשקל הכולל שהורם, גם את משקל המתחרה ביום התחרות, את מינו של המתחרה, ואף את גילו – הכול בהתאם לנוסחת חישוב הציון הנבחרת. חלק מנוסחאות חישוב הציון המקובלות הן נוסחאות Wilks,‏ Glossbrenner,‏ Reshel,‏ Schwartz/Malone, ו-Siff.
מלבד תחרויות "קרב שלוש" (ובדרך כלל במסגרתן של התחרויות האלה) מתקיימות גם תחרויות של הרמה אחת (בדרך כלל לחיצת חזה בלבד, או דדליפט בלבד) ותחרויות הכוללות שתי הרמות (בדרך לחיצת חזה ודדליפט, שילוב הנקרא "תחרות Push & Pull").
ציוד אופייני

בתחילת ימיו של הספורט (בשנת 1964 לערך), תחרויות התנהלו ללא ציוד עזר (למעט מתחרים שהשתמשו בציוד כזה בסתר). תקופה זו ארכה כ-15 שנים. במסגרת זו נאסרה הגשת משקולות בתרגיל הלחיצה, או שימוש ב"שומרים" (Spotters) בתרגיל הסקוואט - בהתאם להחלטת איגוד האתלטים החובבים האמריקאי (AAU), שכפתה על הענף החדש חוקים שמקורם בהרמת משקולות אולימפית, מבלי לקחת בחשבון את הסיכונים הייחודיים הקיימים בענף.
עם התפשטות העיסוק בענף במהלך שנות ה-70 הוא הפך לעצמאי ונפרד מה-AAU, תוך יישום של שינויים רבים שכללו בין השאר הוספת שומרים (Spotters) בעת ביצוע תרגיל הסקוואט, סטנדרטיזציה חלקית של מערך השיפוט, ואימוץ לבוש תחרותי סטנדרטי הזהה למקובל בענף הרמת המשקולות האולימפית (ה"סינגלט").
בהמשך התחילו להופיע גם פריטי ציוד עזר (כמו חליפות הסקוואט) שהעלו משמעותית את גודל המשקלים המורמים.
עולם הרמות הכוח מתחלק לשניים: הרמות כוח ללא ציוד (Raw / Classic Powerlifting), סגנון תחרות בו מותר להשתמש כאמצעי עזר אך ורק בחגורה וברצועות פרק כף יד (אף כי במספר איגודים מותר במסגרת זו גם שימוש ברצועות ברכיים בסקוואט), והרמות כוח עם ציוד (Equipped Powerlifting), בו מותר להשתמש באמצעי עזר כמפורט בהמשך.
ציוד אופייני > ציוד מקובל בהרמות כוח "ללא ציוד" (Classic/Raw Powerlifting) > חגורת גב

חגורת הרמות כוח מסייעת לשפר את יכולת התמיכה של שרירי הבטן והגב בעמוד השדרה המותני ע”י הגדלת הלחץ התוך-בטני. הלחץ התוך-בטני המוגבר מסייע לייצוב הגו, וכתוצאה מכך מתאפשרת הרמה (או משיכה, או דחיפה) של משקל גדול יותר.
מקובל להניח כי כתוצאה מעבודה עם משקלים גדולים יותר, המתאפשרת באמצעות השימוש בחגורה, הגוף כולו מתחזק באופן שמשליך גם על עבודה ללא חגורה.
רוחבה של חגורת הרמות הכוח הוא 10 ס"מ והוא אחיד לכל אורכה. עובי החגורה 10–13 מ"מ.
בחדרי הכושר ניתן למצוא כיום גם חגורות דקות יותר, אשר רוחבן משתנה - צר בחלקן הקדמי, ורחב מאחור. צורת חגורה זו מקורה כנראה בתקופת "קרב השלוש" בתחום הרמת המשקולות האולימפית, שם היה תפקידן ליצור "כן-שילוח" בתרגיל ה-"Clean and Press". סוג חגורה זו אינו מספק את התמיכה הדרושה בביצוע הרמות כוח.
השימוש בחגורה מותר כיום בכל תחרויות הרמות הכוח.
ציוד אופייני > ציוד מקובל בהרמות כוח "ללא ציוד" (Classic/Raw Powerlifting) > רצועות שורש כף היד

מפרק שורש כף היד הוא צר יחסית וגמיש, עצמותיו קטנות, והוא עשיר ברקמות חיבור, כלי דם ועצבים. בתרגיל לחיצת החזה מפרק שורש כף היד נמצא תחת עומס גדול והוא עלול להיחשף לפציעות, ולאורך הזמן גם לדלקת. הרצועה מספקת לחץ חיצוני, ובכך היא מייצבת את המפרק ומקטינה את פגיעותו.
ציוד אופייני > ציוד מקובל בהרמות כוח "ללא ציוד" (Classic/Raw Powerlifting) > רצועות ברכיים

רצועות ברכיים בהרמות כוח הן רצועות פלסטיות ארוכות מאוד וקשיחות. הרצועות מלופפות בחוזקה סביב הברך, אוגרות אנרגיה בזמן כפיפת הברך ומשחררות אותה בזמן הפשיטה, ומאפשרות לספורטאי להרים באמצעותן משקל רב יותר במידה משמעותית.
הרצועות הן ציוד עזר מובהק, אבל השימוש בהן בתחרויות "ללא ציוד" הוא נפוץ, לעיתים אף ללא רישום או בידול בין התוצאות של מתחרים שהשתמשו בהן לבין כאלה שלא.
ציוד אופייני > ציוד מקובל בהרמות כוח עם ציוד (Equipped Powerlifting)

במחצית השנייה של שנות ה-90 של המאה העשרים נפוץ השימוש בחולצות לחיצה בהרמות כוח. התאחדות הרמות הכוח הבינלאומית (IPF) התירה את השימוש בחולצת התמיכה באליפויות בינ"ל. התנאים הללו היוו קרקע פורייה התפתחות ענפי ההתמחות, בעיקר הלחיצה בשכיבה. תופעה לוואי לכניסת ציוד התמיכה הייתה עלייה מטאורית במשקלים שהורמו בתרגילי הסקוואט והלחיצה, עד כדי כך שהציוד החל להיות גורם מכריע בביצועם.
ציוד אופייני > ציוד מקובל בהרמות כוח עם ציוד (Equipped Powerlifting) > חליפה לסקוואט

בתחילת שנות ה-80, ג'ון אינזר ואחרים החלו לפתח בהדרגה ציוד אימונים מסיבי שתפקידו היה הוספת ביצועים לסקוואט וללחיצה עם ניסיונות לחולצת זקיפות וחליפת דדליפט. בתחילה פותחה חליפת הסקוואט (1979) ולאחריה חולצת הלחיצה (1982–1983). ישנם סוגים שונים של חליפות המיוצרות ממרכיבים שונים: קנבס, פוליאסטר, ודנים. קבוצת חמרי הפוליאסטר עברה שדרוגים משמעותיים במהלך 20 השנים האחרונות. חליפת הסקוואט מגיע למתיחה מקסימלית בתחתית התנועה וכתוצאה מכך עוזרת לספורטאי להרים משקל רב יותר. ישנם שני סוגים של חליפות; חד-שכבתית (Single Ply) ורב-שכבתית (Multi Ply). החליפה החד-שכבתית מיוצרת משכבה אחת קשיחה של פוליאסטר ומאפשרת לספורטאי להוסיף משקל מוגבל לסקוואט שלו. החליפה הרב-שכבתית מיוצרת ממספר שכבות פוליאסטר או קנבס, אשר בהתאמה מוסיפות משקל רב יותר למוט.
ציוד אופייני > ציוד מקובל בהרמות כוח עם ציוד (Equipped Powerlifting) > חולצת לחיצה

חולצה המיוצרת משכבה אחת, או מספר שכבות פוליאסטר או קנבס. תפקידה לעזור לספורטאי להרים משקל רב יותר. חולצות אלו מעוצבות כך שהשרוולים ופלטת החזה מפעילים התנגדות כנגד הורדת המוט לעבר החזה ונמתחים בחזקה בתחתית התנועה כך שהם אוגרים אנרגיה פוטנציאלית שהופכת לאנרגיה קינטית המסייעת באופן משמעותי בעליה חזרה לכדי מצב של נעילה.
התאחדויות בינלאומיות כגון GPC,‏ WPO ו-WPC אינן מטילות הגבלות משמעותיות על סוגי חומרים או מס' שכבות בחולצות ובחליפות. התאחדות ה-IPF, שהיא הגדולה בעולם, והיחידה המוכרת על ידי הוועד האולימפי הבינלאומי, מגבילה את מספר השכבות בציוד התמיכה לאחת בלבד, ואוסרת שימוש בקנבס, עורכת בדיקות לשימוש ב-PED.
שימוש בחומרים משפרי-ביצועים

התאחדות IPF מנסחת חוקים למניעת סימום, ועורכת בדיקות ציוד ובדיקות סימום בתחרויות לפי רשימת חומרים מתעדכנת של הסוכנות העולמית נגד סמים בספורט. בדיקות הסימום לשוברי השיאים הלאומיים או הבינלאומיים היא תנאי הכרחי להכרה בשיא שהושג.
מלבד IPF אין התאחדויות הרמות-כוח רבות המקפידות על בדיקות סימום. עם זאת, גם התאחדויות שאינן בעלות מדיניות כללית נגד סימום עשויות לקיים תחרויות מסוימות או מקצים מסוימים עם בדיקות כאלה.
הישגי ספורטאים בולטים בתחום הרמות הכוח

הרשימות החלקיות שלהלן הן בעלות איכות מעורבת. הן אינן מתיימרות להציג תמונת מצב עכשווית, או לציין את הספורטאים החשובים ביותר בתחום, אם כי מטרתן להעלות שמות בולטים והישגים בולטים.
בנוסף יצוין כי הרשימות אינן מציינות את האיגוד ("פדרציה") שבמסגרתו הושגו ההישגים הרשומים. נקודה זו חשובה לאור העובדה שלכל איגוד חוקים שונים במקצת, העשויים להשפיע - לעיתים, בצורה משמעותית מאוד - על התוצאות. כך לדוגמה, בתחרות בה מותר השימוש בביגוד תומך רב שכבתי, אשר לא מתבצעות בה או ביחס אליה בדיקות סימום, ואין בה הקפדה על חוקי ביצוע תרגיל מסוימים - הישגיו של אותו מתחרה עשויים להיות גבוהים במידה ניכרת מאשר הישגיו בתחרות המתקיימת תחת תנאים קפדניים יותר.
הישגי ספורטאים בולטים בתחום הרמות הכוח > ספורטאים בעולם

לאמאר גאנט (Lamar Gant) - אמריקאי מקולורדו שזכה ב-17 אליפויות עולם רצופות בין השנים 1972–1988 (IPF). החזיק ושבר יותר מ-100 שיאי עולם בקבוצות משקל 52–56 ק"ג ו-56–60 ק"ג. היה בעל זרועות ארוכות ועקמת (Scoliosis) חריפה בעמוד השדרה. ביצע דדליפט של 310 ק"ג בשנת 1988 בקטגוריית משקל עד 60 ק"ג.
בליין סמנר (Blain Sumner) מארצות הברית מחזיק ב-3 מתוך 4 שיאים בקבוצת משקל מעל 120 ק"ג עם ציוד חד-שכבתי ועבר בדיקת סמים וציוד [משקל אישי 175.4] סקווט 505 ק"ג או 1,113 פאונד לחיצה ב-00:43, 10 במאי 2023 (IDT) 425.5 ק"ג או 938 פאונד סך-כולל / טוטאל - 1,275.5 ק"ג או 2,812 פאונד. אליפות העולם (IPF) בדובאי 23 בנובמבר 2019.
קיריל סריצ'ב (Kirill Sarychev) - מחזיק בשיא העולם הנוכחי בלחיצת חזה Raw עם 335 ק"ג.
אריק ספוטו (Eric Spoto) - מחזיק במקום השני בעולם בלחיצת חזה Raw עם 722 פאונד / 327.5 ק"ג.
בנדיקט מגנוסון (Benedikt Magnusson) - מחזיק בשיא עולם נוכחי בדדליפט Raw עם 1015 פאונד / 460 ק"ג.
אנדי בולטון (Andy Bolton) - מחזיק במקום השני בעולם בדדליפט Raw עם 971 פאונד / 440 ק"ג.
קונסטנטין קונסטנטינובס (Konstantin Konstantinovs) - מחזיק במקום השלישי בעולם בדדליפט Raw ללא חגורה עם 939 פאונד / 426 ק"ג.
דייב הוף (Dave Hoff) - מחזיק בשיא עולם נוכחי בטוטאל עם ציוד רב-שכבתי בקטגוריית משקל של עד 125 ק"ג - 3005 פאונד / 1,364 ק"ג.
פול "טייני" מיקר (Paul "Tiny" Meeker) - מחזיק בשיא עולם נוכחי ללחיצה ב-00:43, 10 במאי 2023 (IDT) עם ציוד רב-שכבתי בקטגוריית משקל SHW עם 1101 פאונד / 500 ק"ג.
הספורטאי האמריקאי אחמד אבו חאטיר, יליד רפיח, ייצג את הרשות הפלסטינית בתחרויות הרמת כוח.
הישגי ספורטאים בולטים בתחום הרמות הכוח > ספורטאים ישראלים GPC

וולאד אלחזוב - סקוואט 567.5 ק"ג עם ציוד בקטגוריית משקל SHW, וסקוואט 525 ק"ג Raw בקטגוריית משקל UNL (דצמבר 2018). ללא בדיקת PED.
סרגיי פינייאצ'ב-Raw טוטאל 805 ק"ג בקטגוריית משקל SHW.
אושר סופטי - Raw טוטאל 880 ק"ג בקטגוריית משקל עד 140 ק"ג (דצמבר 2016).
אלכסיי זיידלין - Raw טוטאל 780 ק"ג בקטגוריית משקל עד 125 ק"ג.
טום בן-נתן - Raw טוטאל 800 ק"ג בקטגוריית משקל עד 110 ק"ג.
וואדים קאטונין - Raw טוטאל 780 ק"ג בקטגוריית משקל עד 100 ק"ג.
חן זוננרייך - Raw טוטאל 702.5 ק"ג בקטגוריית משקל עד 90 ק"ג.
אלכסנדר אלכסיינקו - Raw טוטאל 675 ק"ג בקטגוריית משקל עד 82.5 ק"ג.
רן כהן - Raw טוטאל 622.5 ק"ג בקטגוריית משקל עד 75 ק"ג.
יגאל מוטדה - Raw לחיצת חזה 237.5 ק"ג בקטגוריית משקל עד 110 ק"ג (יולי 2019).
אליה פינץ - RAW לחיצת חזה 245 ק"ג. שיא ישראלי בכל קטגוריית גיל ומשקל (מאי 2023)
ראו גם

הרמת משקולות
פיתוח גוף
World’s Strongest Man
הערות שוליים

↑  Eric Spoto 722 lbs (327.5 kg) World Record Raw Bench Press - Official Video | RetroPL, נבדק ב-2023-10-02
↑  Benedikt Magnusson ALL-TIME HEAVIEST RAW DEADLIFT (1015 POUNDS).MP4, נבדק ב-2023-10-02
↑  Andy Bolton 964 pounds, נבדק ב-2023-10-02
↑  Konstantinovs Deadlift 426kg(939lb) RAW,no belt, נבדק ב-2023-10-02
↑  Biggest Total of All Time - 3005 lb @ 275 lb Dave "Neutron" Hoff, נבדק ב-2023-10-02
↑  Tiny Meeker first bench press in history to break 1100. World Record 1102 pounds/ 500 Kilos, נבדק ב-2023-10-02
↑  Alhazov Vladislav - powerlifting and bench press performances, records, bio, photo, video, en.allpowerlifting.com
↑  Softi Osher - powerlifting and bench press performances, records, bio, photo, video, en.allpowerlifting.com
↑  Moteda Igal - powerlifting and bench press performances, records, bio, photo, video, en.allpowerlifting.com
| --- | --- |
בקרת זהויות :  LNB: 000342744  NKC: ph495120
אלווין והצ'יפמאנקס 2

| --- | --- |

כרזת הסרט
 בימוי:  בטי תומאס 
 הופק בידי:  ג'ניס קרמן, רוס בגדסריאן 
 תסריט:  ג'ון וויטי   וויל מקרוב   כריס וויסקרדי
 עריכה:  מתיו פרידמן 
 שחקנים ראשיים:  ג'ייסון לי דייוויד קרוס ג'סטין לונג מתיו גריי גאבלר ג'סי מקרטני כריסטינה אפלגייט אנה פריס איימי פולר
 מדבבים:  ג'סטין לונג כריסטינה אפלגייט אנה פריס ג'סי מקרטני מתיו גריי גאבלר איימי פולר 
 מוזיקה:  דייוויד ניומן 
 צילום:  אנטוני ב' ריצ'מונד 
 מדינה:  ארצות הברית 
 חברת הפקה:  פוקס המאה ה-20, ארנון מילצ'ן 
 חברה מפיצה:  פוקס המאה ה-20
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית23 בדצמבר 2009
 משך הקרנה:  88 דק' 
 שפת הסרט:  אנגלית 
 סוגה:  סרט מוזיקלי, סרט פנטזיה, סרט חג המולד, סרט ילדים, סרט קומדיה, סרט מונפש למחצה 
 מקום התרחשות:  לוס אנג'לס 
 תקופת התרחשות:  תקופת חג המולד 
 תקציב:  70 מיליון דולר
 הכנסות:  443,140,005 דולר
 הכנסות באתר מוג'ו:   alvinandthechipmunksii
 סרט קודם:  אלווין והצ'יפמאנקס 
 סרט הבא:  אלווין והצ'יפמאנקס 3 
 www.munkyourself.com
 דף הסרט ב־IMDb
 
אלווין והצ'יפמאנקס 2 (באנגלית: Alvin and the Chipmunks: The Squeakquel) הוא סרט קומדיה משנת 2009 של פוקס המאה ה-20 המשלב אנימציה ממוחשבת עם לייב אקשן. הסרט בוים על ידי בטי תומאס. הסרט מבוסס על המותג הצ'יפמאנקס. זהו סרט המשך לאלווין והצ'יפמאנקס.
תקציר העלילה

אחרי הופעת הצדקה של אלווין והצ'יפמאנקס בצרפת, דייב נפצע והועבר לבית החולים והצ'יפמאנקס הובאו לביתם על ידי בני דודו טובי סוויל והתחילו ללמוד בבית הספר. באותו הזמן איאן הוק המרושש פגש את הצ'יפטס והבטיח להן שיהיו כוכבות גדולות (כמו שהבטיח לצ'יפמאנקס בסרט הראשון) והוא שיקר להן וסיפר שהצ'יפמאנקס ניצלו אותו. בבית הספר הצ'יפמאנקס הלכו מכות עם כמה בריונים ובעקבות זאת המנהלת שכנעה אותם להופיע במופע ההתרמה של בית הספר כאשר הסכימו הם פגשו את הצ'יפטס והתאהבו בהן. אלווין סיפר לבריטני שאיאן ניצל אותם אך בריטני סירבה להאמין. בחזרות הצ'יפטס הופיעו עם איאן והצ'יפמאנקס היו בהלם כי אלווין היה באמצע משחק עם נבחרת הפוטבול. למחרת תיאודור ברח לגן החיות והסתבך עם הנשר בכלוב, אלווין וסיימון הצילו את תיאודור והבינו זה את זה. במופע בריטני צלצלה לאלווין ואמרה לו שאיאן כלא אותה ואת הצ'יפטס בכלוב ואלווין רץ להציל אותן. בינתיים במופע עצמו טובי שר שיר על מנת להרשים חברת ילדות שלו והקהל הריע לו. כאשר אלווין והצ'יפטס הגיעו הם שרו ביחד והמנהלת דוקטור רובין הכריזה שהם המנצחים. בינתיים דייב החלים וחזר מבית החולים והחליט יחד עם הצ'יפמאנקס לאמץ את הצ'יפטס. בסוף הסרט הצ'יפמאנקס והצ'יפטס ישנו ביחד, נערי הפוטבול ניקו את השאריות מהספסלים ואיאן המובס נזרק ממופע הרוק אל תוך פח האשפה.
מדבבים

ג'סטין לונג - אלווין
מתיו גריי גובלר - סיימון
ג'סי מקרטני - תיאדור
כריסטינה אפלגייט - בריטני
אנה פריס - ג'נט
איימי פולר - אלינור
איימי קאררו - אמילי
שחקנים

ג'ייסון לי - דייוויד סוויל
דייוויד קרוס - איאן הוק
זאקרי לוי - טובי סוויל
ונדי מאליק - דוקטור רובין
ג'ון שרימפטון

| --- | --- |
 מדינה:  הממלכה המאוחדת 
 תפקיד:  מושל גיברלטר (24 בדצמבר 1704–24 בדצמבר 1707)  חבר הפרלמנט של אנגליה  חבר פרלמנט 1702-05  חבר פרלמנט 1701-02  חבר פרלמנט 1705-07  חבר הפרלמנט הראשון של בריטניה הגדולה 
 
מייג'ור גנרל ג'ון שרימפטון (באנגלית: John Shrimpton) היה מושל גיברלטר מה-24 בדצמבר 1704 ועד ל-24 בדצמבר 1707.